Да такіх адносяцца самадзейныя артысты з Пратасевіч. Нядаўна яны пабывалі ў Мінску, дзе прынялі ўдзел у рэспубліканскім конкурсе беларускіх танцаў “Мяцеліца”, які праходзіў у сталічным Палацы мастацтваў. Юрый Гарбачоў і Ірына Чаропка (на здымку), Станіслаў Бабіна і Яўгенія Нужных з народнага ансамбля народнай песні і танца “Сузор’е”, Марыя Шавялёнак і Андрэй Фірстаў з дзіцячага ўзорнага ансамбля “Лянок”, Кацярына Ульянава і Уладзіслаў Князік з танцавальнага гуртка Пратасевіцкай СШ выйшлі на танцпол, каб паказаць сваё майстэрства. Імі выконваліся вядомыя папулярныя беларускія народныя танцы: “Лявоніха”, “Падыспань”, “Кракавяк”, “Какетка”, “Полька імправізаваная”, “Ночка”, “Карапет”, “Барыня”.